Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho účinnosti je potrebné overiť v poslednom znení dokumentu EHK OSN o statuse TRANS/WP.29/343., ktorý je k dispozícii na internetovej stránke:

http://www.unece.org/trans/main/wp29/wp29wgs/wp29gen/wp29fdocstts.html

Predpis Európskej hospodárskej komisie Organizácie Spojených národov (EHK OSN) č. 99 – Jednotné ustanovenia o typovom schvaľovaní svetelných zdrojov s plynovou výbojkou používaných v schválených svietidlách motorových vozidiel [2018/1997]

Obsahuje celý platný text vrátane:

doplnku 13 k pôvodnej verzii tohto predpisu – dátum nadobudnutia platnosti: 10. októbra 2017.

OBSAH

PREDPIS

1. Rozsah pôsobnosti

2. Administratívne ustanovenia

3. Technické požiadavky

4. Zhoda výroby

5. Sankcie v prípade nezhody výroby

6. Definitívne zastavenie výroby

7. Názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov

PRÍLOHY

1. Údajové listy pre svetelné zdroje s plynovou výbojkou

2. Oznámenie

3. Príklad usporiadania schvaľovacej značky

4. Metóda merania elektrických a fotometrických charakteristík

5. Optické nastavenie pre meranie polohy a tvaru oblúka a polohy elektród

6. Minimálne požiadavky na postupy kontroly kvality vykonávané výrobcom

7. Odoberanie vzoriek a úrovne zhody pre skúšobné záznamy výrobcu

8. Minimálne požiadavky na odoberanie vzoriek inšpektorom

1. ROZSAH PÔSOBNOSTI

Tento predpis sa vzťahuje na svetelné zdroje s plynovou výbojkou uvedené v prílohe 1 k tomuto predpisu, ktoré sú určené na používanie v schválených svietidlách motorových vozidiel.

2. ADMINISTRATÍVNE USTANOVENIA

2.1. Vymedzenie pojmov

2.1.1. Pojem „kategória“ sa v tomto predpise používa na opísanie rôznych základných konštrukcií štandardizovaných svetelných zdrojov s plynovou výbojkou. Každá kategória má špecifické označenie, ako napríklad: „D2S“.

2.1.2. „Svetelné zdroje s plynovou výbojkou rôznych typov“ (1) sú svetelné zdroje s plynovou výbojkou rovnakej kategórie, ktoré sa líšia v takých základných znakoch ako:

2.1.2.1. obchodný názov alebo ochranná známka, to znamená: a) svetelné zdroje s plynovou výbojkou s rovnakým obchodným názvom alebo ochrannou známkou, ktoré sú však vyrábané rôznymi výrobcami, sa považujú za svetelné zdroje rôznych typov; b) svetelné zdroje s plynovou výbojkou vyrábané tým istým výrobcom, ktoré sa líšia iba v obchodnom názve alebo ochrannej známke, sa môžu považovať za svetelné zdroje rovnakého typu;

2.1.2.2. konštrukcia žiarovky a/alebo pätice, pokiaľ tieto rozdiely ovplyvňujú optické výsledky.

2.2. Žiadosť o typové schválenie

2.2.1. Žiadosť o typové schválenie predkladá držiteľ obchodného názvu alebo ochrannej známky alebo jeho riadne splnomocnený zástupca.

2.2.2. Každá žiadosť o typové schválenie obsahuje (pozri takisto bod 2.4.2):

2.2.2.1. výkresy v trojitom vyhotovení, dostatočne podrobné na identifikáciu typu;

2.2.2.2. technický opis vrátane identifikácie predradníka, ak nie je integrovaný do zdroja svetla;

2.2.2.3. tri vzorky z každej farby, pre ktorú sa požaduje schválenie;

2.2.2.4. jednu vzorku predradníka, pokiaľ nie je integrovaný do zdroja svetla.

2.2.3. V prípade typu svetelného zdroja s plynovou výbojkou odlišujúceho sa len obchodným názvom alebo ochrannou známkou od typu, ktorý už bol schválený, stačí predložiť:

2.2.3.1. vyhlásenie výrobcu, že predkladaný typ je (s výnimkou obchodného názvu alebo ochrannej známky) identický so schváleným typom a je vyrábaný tým istým výrobcom, ktorý vyrába schválený typ, pričom tento schválený typ je identifikovaný schvaľovacím kódom;

2.2.3.2. dve vzorky s novým obchodným názvom alebo ochrannou známkou.

2.2.4. Pred udelením typového schválenia schvaľovací úrad overuje, či existujú dostatočné opatrenia na zabezpečenie účinných kontrol zhody výroby.

2.3. Označenia

2.3.1. Svetelné zdroje s plynovou výbojkou predložené na schválenie majú na pätici alebo žiarovke uvedené:

2.3.1.1. obchodný názov alebo ochrannú známku žiadateľa;

2.3.1.2. medzinárodné označenie príslušnej kategórie;

2.3.1.3. menovitý výkon; výkon nemusí byť uvedený samostatne, ak je súčasťou medzinárodného označenia príslušnej kategórie;

2.3.1.4. dostatočný priestor na umiestnenie schvaľovacej značky.

2.3.2. Priestor uvedený v bode 2.3.1.4 sa uvádza vo výkresoch priložených k žiadosti o typové schválenie.

2.3.3. Na pätici môžu byť uvedené aj iné označenia, ako sú označenia uvedené v bodoch 2.3.1 a 2.4.4.

2.3.4. Pokiaľ predradník nie je integrovaný do zdroja svetla, predradník použitý na typové schválenie svetelného zdroja sa označuje označením typu a obchodnej značky a menovitým napätím a výkonom, ako je uvedené v údajovom liste príslušného svetelného zdroja s plynovou výbojkou.

2.4. Typové schválenie

2.4.1. Typové schválenie sa udeľuje, ak všetky vzorky svetelných zdrojov s plynovou výbojkou, ktoré sú predložené v súlade s bodmi 2.2.2.3 alebo 2.2.3.2, vyhovujú požiadavkám tohto predpisu pri skúšaní s predradníkom v súlade s bodom 2.2.2.4, pokiaľ predradník nie je integrovaný do zdroja svetla.

2.4.2. Každému schválenému typu sa prideľuje schvaľovací kód. Jeho prvý znak označuje sériu zmien, ktorou sa začleňujú posledné závažné technické zmeny do predpisu v čase vydania typového schválenia.

Za týmto znakom nasleduje identifikačný kód pozostávajúci maximálne z troch znakov. Používajú sa len arabské číslice a veľké písmená uvedené v poznámke (2) pod čiarou.

Tá istá zmluvná strana nesmie ten istý kód prideliť inému typu svetelného zdroja s plynovou výbojkou. Ak si to žiadateľ želá, ten istý schvaľovací kód môže byť pridelený svetelným zdrojom s plynovou výbojkou vyžarujúcim biele aj selektívne žlté svetlo (pozri bod 2.1.2).

2.4.3. Oznámenie o udelení alebo rozšírení, alebo zamietnutí, alebo odňatí typového schválenia, alebo o definitívnom zastavení výroby typu svetelného zdroja s plynovou výbojkou podľa tohto predpisu sa stranám dohody, ktoré uplatňujú tento predpis, oznamuje prostredníctvom formulára zodpovedajúceho vzoru uvedenému v prílohe 2 k tomuto predpisu a výkresu predloženého žiadateľom o schválenie vo formáte nepresahujúcom A4 (210 × 297 mm) a v mierke najmenej 2: 1.

2.4.4. Každý svetelný zdroj s plynovou výbojkou vyhovujúci typu schválenému podľa tohto predpisu má v priestore uvedenom v bode 2.3.1.4 okrem označení požadovaných podľa bodu 2.3.1 uvedenú medzinárodnú schvaľovaciu značku pozostávajúcu:

2.4.4.1. z písmena „E“ v zrezanom kruhu, za ktorým nasleduje rozlišovacie číslo krajiny, ktorá typové schválenie udelila (3);

2.4.4.2. zo schvaľovacieho kódu umiestneného v blízkosti zrezaného kruhu.

2.4.5. Ak žiadateľ získal ten istý schvaľovací kód pre niekoľko obchodných názvov alebo obchodných značiek, stačí ak bude požiadavkám bodu 2.3.1.1 vyhovovať jedna alebo viacero z nich.

2.4.6. Značky a označenia uvedené v bodoch 2.3.1 a 2.4.3 musia byť jasne čitateľné a nezmazateľné.

2.4.7. V prílohe 3 k tomuto predpisu sa uvádza príklad usporiadania schvaľovacej značky.

3. TECHNICKÉ POŽIADAVKY

3.1. Vymedzenie pojmov

Uplatňujú sa vymedzenia pojmov uvedené v rezolúcii R.E.5 alebo jej následných revíziách platných v čase podania žiadosti o typové schválenie.

3.2. Všeobecné špecifikácie

3.2.1. Každá predložená vzorka musí pri skúške spĺňať príslušné špecifikácie tohto predpisu, v prípade, keď predradník nie je integrovaný do zdroja svetla, s predradníkom v súlade s bodom 2.2.2.4.

3.2.2. Svetelné zdroje s plynovou výbojkou musia byť skonštruované tak, aby počas bežnej prevádzky boli a zostávali v dobrom pracovnom stave. Okrem toho nesmú vykazovať žiadne konštrukčné ani výrobné chyby.

3.2.3. Oblúk výboja je jediný prvok svetelného zdroja s plynovou výbojkou, ktorý produkuje a vyžaruje svetlo, keď je svetelný zdroj pod napätím.

3.3. Výroba

3.3.1. Žiarovka svetelného zdroja s plynovou výbojkou nesmie mať žiadne znaky ani body, ktoré by mohli narúšať jej účinnosť a optický výkon.

3.3.2. V prípade farebnej (vonkajšej) žiarovky sa po zapnutí na 15 hodín s predradníkom alebo svetelným zdrojom s integrovaným predradníkom pri skúšobnom napätí povrch žiarovky zľahka utrie bavlnenou handričkou namočenou v zmesi 70 % objemu n-heptánu a 30 % objemu toluolu. Po približne piatich minútach sa tento povrch vizuálne skontroluje. Nesmie vykazovať žiadne zjavné zmeny.

3.3.3. Svetelné zdroje s plynovou výbojkou musia byť vybavené štandardnými päticami vyhovujúcimi údajovým listom pätíc podľa publikácie IEC 60061, ako je špecifikované v jednotlivých údajových listoch v prílohe 1 k tomuto predpisu.

3.3.4. Pätica musí byť robustná a pevne prichytená k žiarovke.

3.3.5. Na potvrdenie, či svetelné zdroje s plynovou výbojkou vyhovujú požiadavkám bodov 3.3.3 a 3.3.4, sa vykonáva vizuálna inšpekcia, kontrola rozmerov a v prípadoch, keď je to vhodné, aj pokusné uchytenie.

3.4. Skúšky

3.4.1. Svetelné zdroje s plynovou výbojkou sa podrobujú starnutiu, ako je uvedené v prílohe 4 k tomuto predpisu.

3.4.2. Všetky vzorky sa skúšajú s predradníkom v súlade s bodom 2.2.2.4, ak nie je predradník integrovaný do zdroja svetla.

3.4.3. Elektrické merania sa vykonávajú s prístrojmi triedy najmenej 0,2 (0,2 % celostupnicovej presnosti).

3.5. Umiestnenie a rozmery elektród, oblúku a pásikov

3.5.1. Geometrické umiestnenie elektród je špecifikované v príslušnom údajovom liste. Príklad metódy merania oblúku a polohy elektród je uvedený v prílohe 5 k tomuto predpisu. Môžu sa použiť aj iné metódy.

3.5.1.1. Umiestnenie a rozmery elektród svetelného zdroja sa merajú pred starnutím, so zhasnutým svetelným zdrojom s plynovou výbojkou a použitím optických metód cez sklenenú banku.

3.5.2. Tvar a posun oblúka musia vyhovovať požiadavkám uvedeným v príslušnom údajovom liste.

3.5.2.1. Meranie sa uskutočňuje po starnutí so svetelným zdrojom napájaným predradníkom pri skúšobnom napätí alebo svetelným zdrojom s integrovaným predradníkom pri skúšobnom napätí.

3.5.3. Poloha, rozmer a prenos pásikov musí vyhovovať požiadavkám uvedeným v príslušnom údajovom liste.

3.5.3.1. Meranie sa uskutočňuje po starnutí so svetelným zdrojom napájaným predradníkom pri skúšobnom napätí alebo svetelným zdrojom s integrovaným predradníkom pri skúšobnom napätí.

3.6. Charakteristiky pri rozsvietení, prevádzke a opätovnom rozsvietení za horúca

3.6.1. Rozsvietenie

Pri skúšaní podľa podmienok špecifikovaných v prílohe 4 k tomuto predpisu sa musí svetelný zdroj s plynovou výbojku ihneď rozsvietiť a zostať rozsvietený.

3.6.2. Prevádzka

3.6.2.1. V prípade svetelných zdrojov s plynovými výbojkami, ktorých cieľový svetelný tok prekračuje 2 000 lm:

Pri meraní podľa podmienok špecifikovaných v prílohe 4 musí svetelný zdroj s plynovou výbojkou vyžarovať minimálne: po jednej sekunde: 25 % svojho cieľového svetelného toku; po štyroch sekundách: 80 % svojho cieľového svetelného toku.

Cieľový svetelný tok je uvedený v príslušnom údajovom liste.

3.6.2.2. V prípade svetelných zdrojov s plynovými výbojkami, ktorých cieľový svetelný tok neprekračuje 2 000 lm a neobsahuje čierne pásiky:

Pri meraní podľa podmienok špecifikovaných v prílohe 4 musí svetelný zdroj s plynovou výbojkou vyžarovať minimálne 800 lm po jednej sekunde a 1 000 lm po štyroch sekundách.

Cieľový svetelný tok je uvedený v príslušnom údajovom liste.

3.6.2.3. V prípade svetelných zdrojov s plynovými výbojkami, ktorých cieľový svetelný tok neprekračuje 2 000 lm, ale obsahuje čierne pásiky:

Pri meraní podľa podmienok špecifikovaných v prílohe 4 musí svetelný zdroj s plynovou výbojkou vyžarovať minimálne 700 lm po jednej sekunde a 900 lm po štyroch sekundách.

Cieľový svetelný tok je uvedený v príslušnom údajovom liste.

3.6.2.4. V prípade svetelných zdrojov s plynovou výbojkou s viac ako jedným cieľovým svetelným tokom, a najmenej jedným cieľovým svetelným tokom neprekračujúcim 2 000 lm:

Pri meraní podľa podmienok špecifikovaných v prílohe 4 musí svetelný zdroj s plynovou výbojkou vyžarovať minimálne 800 lm po jednej sekunde a 1 000 lm po štyroch sekundách.

Cieľový svetelný tok je uvedený v príslušnom údajovom liste.

3.6.3. Opätovné rozsvietenie za horúca

Pri skúšaní podľa podmienok špecifikovaných v prílohe 4 k tomuto predpisu sa musí svetelný zdroj s plynovou výbojkou opätovne rozsvietiť ihneď po vypnutí na čas špecifikovaný v údajovom liste. Po jednej sekunde musí svetelný zdroj vyžarovať minimálne 80 % svojho cieľového svetelného toku.

3.7. Elektrické charakteristiky

Pri meraní podľa podmienok špecifikovaných v prílohe 4 k tomuto predpisu musia byť napätie a výkon svetelného zdroja v rámci limitov uvedených v príslušnom údajovom liste.

3.8. Svetelný tok

Pri meraní podľa podmienok špecifikovaných v prílohe 4 k tomuto predpisu musí byť svetelný tok v rámci limitov uvedených v príslušnom údajovom liste. Ak je pre ten istý typ špecifikovaná biela a selektívne žltá farba, táto cieľová hodnota platí pre svetelné zdroje vyžarujúce biele svetlo, zatiaľ čo svetelný tok svetelného zdroja vyžarujúceho selektívne žlté svetlo musí dosahovať minimálne 68 % tejto špecifikovanej hodnoty.

3.9. Farba

3.9.1. Farba vyžarovaného svetla musí byť biela alebo selektívne žltá. Kolorimetrické charakteristiky vyjadrené chromatickými súradnicami CIE sa okrem toho musia nachádzať v rámci limitov stanovených v príslušnom údajovom liste.

3.9.2. Na účely tohto predpisu sa použijú definície farby svetla vyžarovaného zo zariadenia uvedené v predpise č. 48 a v sériách jeho zmien platných v čase podania žiadosti o typové schválenie.

3.9.3. Farba sa meria podľa podmienok uvedených v bode 10 prílohy 4 k tomuto predpisu.

3.9.4. Minimálny obsah červenej farby svetelného zdroja s plynovou výbojkou musí byť taký, že:

kde:

Ee (λ) [W/nm] je spektrálne rozloženie žiarivého toku; V (λ) [1] je spektrálna svetelná účinnosť; λ [nm] je vlnová dĺžka.

Táto hodnota sa vypočíta pomocou intervalov rovnajúcich sa jednému nanometru.

3.10. Ultrafialové žiarenie

Ultrafialové žiarenie svetelného zdroja s plynovou výbojkou musí byť také, že zdroj svetla s plynovou výbojkou je typu s nízkym ultrafialovým žiarením, ktorý vyhovuje:

kde:

S (λ) [1] je spektrálna vážená funkcia; km = 683 [lm/W] je fotometrický radiačný ekvivalent.

(Definície ostatných symbolov sú uvedené v bode 3.9.4.)

Táto hodnota sa vypočíta pomocou intervalov rovnajúcich sa jednému nanometru.

Ultrafialové žiarenie sa váži v súlade s hodnotami uvedenými v nasledujúcej tabuľke.

λ S(λ) λ S(λ) λ S(λ) 250 0,430 305 0,060 355 0,00016 255 0,520 310 0,015 360 0,00013 260 0,650 315 0,003 365 0,00011 265 0,810 320 0,001 370 0,000090 270 1,000 325 0,00050 375 0,000077 275 0,960 330 0,00041 380 0,000064 280 0,880 335 0,00034 385 0,000053 285 0,770 340 0,00028 390 0,000044 290 0,640 345 0,00024 395 0,000036 295 0,540 350 0,00020 400 0,000030 300 0,300

Zvolené vlnové dĺžky sú reprezentatívne; iné hodnoty by sa mali interpolovať.

Hodnoty podľa dokumentu „IRPA/INIRC Guidelines on limits of exposure to ultraviolet radiation“ (Usmernenia IRPA/INIRC o limitoch vystavenia ultrafialovému žiareniu).

3.11. Štandardné svetelné zdroje s plynovou výbojkou

Štandardné (etalónové) svetelné zdroje s plynovou výbojkou musia spĺňať požiadavky uplatniteľné na svetelné zdroje určené na typové schvaľovanie a špecifické požiadavky uvedené v príslušnom údajovom liste. V prípade typu vyžarujúceho biele a selektívne žlté svetlo musí štandardný svetelný zdroj vyžarovať biele svetlo.

4. ZHODA VÝROBY

4.1. Svetelné zdroje s plynovou výbojkou schválené podľa tohto predpisu musia byť vyrobené tak, aby vyhovovali typu schválenému na základe splnenia požiadaviek na označenia a technických požiadaviek uvedených v bode 3 a v prílohách 1 a 3 k tomuto predpisu.

4.2. S cieľom overiť, či sú splnené požiadavky bodu 4.1, sa musia vykonávať vhodné kontroly výroby.

4.3. Držiteľ typového schválenia musí predovšetkým:

4.3.1. zabezpečiť existenciu postupov na účinnú kontrolu kvality výrobkov;

4.3.2. mať prístup ku skúšobnému vybaveniu potrebnému na kontrolu zhody jednotlivých schválených typov;

4.3.3. zabezpečiť, aby údaje výsledkov skúšok boli zaznamenávané a aby súvisiace doklady zostávali k dispozícii počas obdobia, ktoré bude určené po dohode so schvaľovacím úradom;

4.3.4. analyzovať výsledky jednotlivých typov skúšok uplatňujúc kritériá prílohy 7 k tomuto predpisu s cieľom overiť a zabezpečiť stabilitu charakteristík výrobkov pri zohľadnení variácií priemyselnej výroby;

4.3.5. zabezpečiť, aby boli pre každý typ svetelného zdroja s plynovou výbojkou vykonané minimálne skúšky predpísané v prílohe 6 k tomuto predpisu;

4.3.6. zabezpečiť, aby v prípade, že akékoľvek vybraté vzorky potvrdia nezhodu výrobkov s konkrétnym typom skúšky, boli vybraté a preskúšané ďalšie vzorky. Vykonajú sa všetky nevyhnutné opatrenia na obnovenie zhody príslušnej výroby.

4.4. Schvaľovací úrad, ktorý udelil typové schválenie, môže kedykoľvek overiť metódy kontroly zhody, ktoré sa uplatňujú na každú výrobnú jednotku.

4.4.1. Pri každej inšpekcii sa kontrolujúcemu inšpektorovi predložia knihy skúšok a prevádzkové záznamy.

4.4.2. Inšpektor môže vybrať náhodné vzorky, ktoré sa odskúšajú v laboratóriu výrobcu. Podľa výsledkov vlastných overovaní výrobcu môže byť stanovený minimálny počet vzoriek.

4.4.3. Keď sa úroveň kvality javí nedostatočná alebo keď sa objaví potreba overiť platnosť skúšok vykonávaných podľa bodu 4.4.2, inšpektor vyberie vzorky, ktoré budú zaslané technickej službe, ktorá vykonala typové schvaľovacie skúšky.

4.4.4. Schvaľovací úrad môže vykonať akékoľvek skúšky predpísané v tomto predpise. Tieto skúšky sa budú vykonávať na náhodne vybratých vzorkách bez toho, aby sa narušili záväzky výrobcu týkajúce sa dodávok a v súlade s kritériami prílohy 8 k tomuto predpisu.

4.4.5. Schvaľovací úrad sa usiluje vykonávať tieto inšpekcie jedenkrát za dva roky. Toto rozhodnutie však závisí od uváženia schvaľovacieho úradu a jeho dôvery v opatrenia zabezpečujúce účinnú kontrolu zhody výroby. V prípade, že sú zistené negatívne výsledky, musí schvaľovací úrad zaistiť, aby sa čo najrýchlejšie vykonali všetky potrebné opatrenia na obnovenie zhody výroby.

5. SANKCIE V PRÍPADE NEZHODY VÝROBY

5.1. Schválenie udelené vzhľadom na svetelný zdroj s plynovou výbojkou podľa tohto predpisu môže byť odňaté, ak nie sú splnené predpísané požiadavky na zhodu výroby.

5.2. Ak zmluvná strana dohody, ktorá uplatňuje tento predpis, odníme typové schválenie, ktoré predtým udelila, okamžite o tom informuje ostatné zmluvné strany dohody, ktoré uplatňujú tento predpis, prostredníctvom formulára o oznámení zodpovedajúceho vzoru uvedenému v prílohe 2 k tomuto predpisu.

6. DEFINITÍVNE ZASTAVENIE VÝROBY

Ak držiteľ typového schválenia definitívne zastaví výrobu typu svetelného zdroja s plynovou výbojkou schváleného v súlade s týmto predpisom, informuje o tom orgán, ktorý schválenie udelil. Po prijatí príslušného oznámenia tento orgán o tom informuje ostatné strany dohody, ktoré uplatňujú tento predpis, prostredníctvom formulára o oznámení zodpovedajúcemu vzoru uvedenému v prílohe 2 k tomuto predpisu.

7. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SCHVAĽOVACÍCH ÚRADOV

Zmluvné strany dohody, ktoré uplatňujú tento predpis, zasielajú generálnemu tajomníkovi Organizácie Spojených národov názvy a adresy technických služieb zodpovedných za vykonávanie schvaľovacích skúšok a schvaľovacích úradov, ktoré udeľujú typové schválenia a ktorým sa zasielajú osvedčenia o udelení alebo rozšírení, zamietnutí alebo odňatí typového schválenia, prípadne oznámenia o definitívnom zastavení výroby, vydané v iných krajinách.

(1) Selektívne žltá žiarovka alebo dodatočná selektívne žltá vonkajšia žiarovka, ktorá je určená výlučne na zmenu farby a nie na zmenu iných charakteristík svetelného zdroja s plynovou výbojkou vyžarujúceho biele svetlo, nepredstavuje zmenu typu svetelného zdroja s plynovou výbojkou.

(2) 0 1 2 3 4 5 6 7 8 9.

A B C D E F G H J K L M N P R S T U V W X Y Z.

(3) Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev. 3, príloha 3 – http://www.unece.org/trans/main/wp29/wp29wgs/wp29gen/wp29resolutions.html.